**‏28 מאי 2015**

**הודעה לעיתונות**

**הערב באשקלון - המופע ההודי של השנה:**

**הזמר סמיר דאטה ואשתו דיפאלי סומאיה, בפסטיבל הודו באשקלון**

**סמיר דאטה הוא מהזמרים האהובים בהודו בזכות הופעותיו כזמר וכמנחה בטלוויזיה ההודית. סמיר ואשתו הזמרת דיפאלי סומאיה - זוכת "כוכב נולד" ההודי, יככבו הערב בפסטיבל הודו באשקלון, בליווי להקת רקדני הבוליווד הידועה של Jimmy Gajjar.**

הקהילה ההודית בישראל מתרגשת לקראת הופעתו של הזמר סמיר דאטה, המוכר מסרטים הודים רבים. סמיר הופיע עם גדולי הזמרים בהודו ובהם: אשה בוסלה, אנורדה פדוואל, קומאר סאנו, אלקה יגניק, סורג' ודקר וקביטה קרישנה-מורטי, סגנון השירה של דאטה משלב: בוליווד קלאסי, גז'אל וסופי - סגנון שירה שדומה לגז'ל. הוא שר בשפות פנג'בי ומרטי. סמיר הוא מהזמרים האהודים בהודו, והוא גם מוכר כמנחה מגוון של תכניות טלוויזיה כגון: "יאללה בלגן", "סריגמה" ו"טק די נדין".

סמיר נולד למשפחה מוזיקלית בה האב והדוד שניהם מלחינים ידועים. הוא ינק מוזיקה והחל לשיר ולנגן כבר כנער. בשנות ה-90 הוא פרץ לתודעה הקהל ההודי, בזכות הופעותיו בסרטים. כנער, נחשף סמיר לקהילה היהודית ורבים מחבריו למשחק היו יהודים. גם כיום, חלק מהנגנים שמנגנים אתו באופן קבוע הם יהודים, ומסיבה זו היה לו חשוב להגיע להופיע בישראל.

דיפאלי סומיה היא נינט טייב ההודית. דיפלאי זכתה בתכנית "כוכב נולד" ההודית, שרה שירים רבים בסרטים הודים בשפה הג'וז'רטית. והיא בעלת הכשרה מוזיקלית מקיפה. על שירתה הייחודית זכתה בפרס שהוענק לה על ידי ראש ממשלת הודו. בעשור האחרון החלו השניים להופיע יחד ולפני שבועיים הם נישאו.

סמיר שר את מיטב השירים של גדולי השירה ההודית, והוא הלחין ושר אלבום הינדי בעבורו זכה בפרסים: צ'לטה ג'נהה (צריך ללכת). ניסיונו הרב כולל הופעה בפסטיבל של הודו במומבאי, ומופע שירה שנמשך שעתיים, כסולן בפסטיבל רטרו. הוא גם הופיע עם שירים הודים משנות השבעים, בפסטיבל הסוס השחור "קאלה גורה". דאטה מרבה להופיע ברחבי העולם ובין השאר הופיע ב: ארה"ב, הודו, הולנד, דובאי וכעת בישראל.

במופע העכשווי, יופיעו דאטה וסומיה במחרוזות של שירים נוסטלגיים, שירים מבולייווד, שירים חדשים וישנים מבוליווד. דואטים מוכרים מהסרטים וגם חומרים מקוריים. המופע ילווה בלהקת רקדני הבוליווד ההודית המצויינת של Jimmy Gajjar.

[**חברת מירצ'י**](http://www.mirchi.co.il/)ממשיכה לספק לקהל ההודי בישראל את מיטב הזמרים ההודים. לאחר שלפני שנתיים הביאה את זמר הגז'ל הנודע פנקז' אודס, מפיקה השנה **מירצ'י** את **פסטיבל הודו באשקלון,** בו יופיעו סמיר דאטה והזמרת דיפאלי סומאייה, מלווים בלהקת רקדני הבוליווד ההודית המצויינת של - Jimmy Gajjar. המופע בנוכחות נציג השגרירות ההודית בישראל.

**המופע יתקיים בהיכל הספורט אשקלון, בתאריך 28/05/15 מהשעה 19:00. לפני המופע, בכניסה לאצטדיון, יהנו האורחים מפסטיבל הודו באשקלון, שיספק דוכנים שיביאו את מגוון תרבותה של הודו לעיר הדרומית. הפסטיבל יכלול: דוכני אוכל הודי, בגדים, תכשיטים, קישוטים הודיים וחטיפים. רקדנים של להקת Jimmy Gajjar. ילמדו את הקהל לרקוד ריקודי בוליווד, כל זאת לצלילי מוזיקה הודית עכשווית.**

**לפרטים נוספים:**

בנימין סמואל, מירצ'י: 052-3798213

אור מרוני, יח"צ: 052-5634826